— Карціна — як падарожжа. Ты прыходзіш на яе — і нічога не разумееш. А потым пачынаецца праца: знаёмства з літаратурным сцэнарыем, падрыхтоўчы перыяд, рэжысёрская версія, кіна- і фотапробы, выбар натуры… Паступова ты пераадольваеш незнаёмы матэрыял. Я не такі аператар, які можа адразу выдатна зняць, мне трэба “ўвайсці” ў кіно, падрыхтавацца, і тады ўжо ў галаву прыходзяць цікавыя ідэі. Такі ў мяне працэс.